CELEX: 32021D2144
Language: el
Date: 2021-12-02 00:00:00
Title: Απόφαση (ΕΕ) 2021/2144 του Συμβουλίου της 2ας Δεκεμβρίου 2021 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Ναυτιλιακού Οργανισμού κατά την 32η σύνοδο της Συνέλευσής του σχετικά με την έγκριση τροποποιήσεων των κατευθυντήριων γραμμών επιθεώρησης βάσει του εναρμονισμένου συστήματος επιθεώρησης και πιστοποίησης (HSSC)

6.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 433/17
               
            
         ΑΠΟΦΑΣΗ (ΕΕ) 2021/2144 ΤΟΥ ΣΥΜΒΟΥΛΙΟΥ
         της 2ας Δεκεμβρίου 2021
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Ναυτιλιακού Οργανισμού κατά την 32η σύνοδο της Συνέλευσής του σχετικά με την έγκριση τροποποιήσεων των κατευθυντήριων γραμμών επιθεώρησης βάσει του εναρμονισμένου συστήματος επιθεώρησης και πιστοποίησης (HSSC)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 ΣΛΕΕ, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η δράση της Ένωσης στον τομέα των θαλάσσιων μεταφορών θα πρέπει να αποσκοπεί στη βελτίωση της ναυτικής ασφάλειας και στην προστασία του θαλάσσιου περιβάλλοντος και της ανθρώπινης υγείας.
                  
               
                     (2)
                  
                  
                     Η Συνέλευση του Διεθνούς Ναυτιλιακού Οργανισμού (ΔΝΟ), κατά την 32η σύνοδό της («Α 32») από τις 6 έως τις 15 Δεκεμβρίου 2021, αναμένεται να εγκρίνει τις κατευθυντήριες γραμμές επιθεώρησης βάσει του εναρμονισμένου συστήματος επιθεώρησης και πιστοποίησης (HSSC) («κατευθυντήριες γραμμές επιθεώρησης») του 2021 και να ανακαλέσει το ψήφισμα Α.1140(31) της Συνέλευσης του ΔΝΟ, το οποίο περιέχει τις κατευθυντήριες γραμμές επιθεώρησης του 2019.
                  
               
                     (3)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης κατά την Α 32, καθώς οι τροποποιήσεις των κατευθυντήριων γραμμών επιθεώρησης θα μπορούν να επηρεάσουν καθοριστικά το περιεχόμενο του δικαίου της Ένωσης, και συγκεκριμένα του κανονισμού (ΕΚ) αριθ. 391/2009 του Ευρωπαϊκού Κοινοβουλίου και του Συμβουλίου (1).
                  
               
                     (4)
                  
                  
                     Η έγκριση των κατευθυντήριων γραμμών επιθεώρησης του 2021 και η ανάκληση των κατευθυντήριων γραμμών επιθεώρησης του 2019 αποτελούν μέρος τακτικής επανεξέτασης. Ως εκ τούτου, η Ένωση θα πρέπει να υποστηρίξει τις εν λόγω τροποποιήσεις, καθότι θα διασφαλίσουν ότι οι κατευθυντήριες γραμμές επιθεώρησης παραμένουν επικαιροποιημένες.
                  
               
                     (5)
                  
                  
                     Η Ένωση δεν είναι ούτε μέλος του ΔΝΟ, ούτε συμβαλλόμενο μέρος των σχετικών συμβάσεων και κωδίκων. Συνεπώς, το Συμβούλιο θα πρέπει να εξουσιοδοτήσει τα κράτη μέλη να διατυπώσουν τη θέση της Ένωσης κατά την Α 32.
                  
               
                     (6)
                  
                  
                     Το πεδίο εφαρμογής της παρούσας απόφασης θα πρέπει να περιοριστεί στο περιεχόμενο των προτεινόμενων τροποποιήσεων, στον βαθμό που οι εν λόγω τροποποιήσεις μπορούν να επηρεάσουν κοινούς κανόνες της Ένωσης και εμπίπτουν στην αποκλειστική αρμοδιότητα της Ένωσης. Η παρούσα απόφαση δεν θα πρέπει να θίγει την κατανομή των αρμοδιοτήτων μεταξύ της Ένωσης και των κρατών μελών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης κατά την 32η σύνοδο της Συνέλευσης του Διεθνούς Ναυτιλιακού Οργανισμού (ΔΝΟ) είναι ότι συμφωνεί με την έγκριση των κατευθυντήριων γραμμών επιθεώρησης βάσει του εναρμονισμένου συστήματος επιθεώρησης και πιστοποίησης του 2021, όπως καθορίζεται στο έγγραφο III 7/17/Add.1 του ΔΝΟ, ενότητα 8 και παράρτημα 6, και την επακόλουθη ανάκληση του ψηφίσματος Α.1140(31) της Συνέλευσης του ΔΝΟ.
         
         
            Άρθρο 2
            
               1.   Η θέση που πρέπει να ληφθεί εξ ονόματος της Ένωσης, όπως καθορίζεται στο άρθρο 1, καλύπτει τις σχετικές τροποποιήσεις στον βαθμό που οι εν λόγω τροποποιήσεις εμπίπτουν στην αποκλειστική αρμοδιότητα της Ένωσης και στον βαθμό που μπορούν να επηρεάσουν τους κοινούς κανόνες της Ένωσης. Διατυπώνεται από τα κράτη μέλη, που είναι όλα μέλη του ΔΝΟ, τα οποία ενεργούν από κοινού προς το συμφέρον της Ένωσης.
            
            
               2.   Ήσσονος σημασίας αλλαγές στη θέση που αναφέρεται στο άρθρο 1 μπορούν να συμφωνηθούν χωρίς περαιτέρω απόφαση του Συμβουλίου.
            
         
         
            Άρθρο 3
            Τα κράτη μέλη εξουσιοδοτούνται να δώσουν τη συγκατάθεσή τους να δεσμευτούν, προς το συμφέρον της Ένωσης, από τις τροποποιήσεις που αναφέρονται στο άρθρο 1, στον βαθμό που οι εν λόγω τροποποιήσεις εμπίπτουν στην αποκλειστική αρμοδιότητα της Ένωσης.
         
         
            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 2 Δεκεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. VRTOVEC
            
         
         
            (1)  Κανονισμός (ΕΚ) αριθ. 391/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με κοινούς κανόνες και πρότυπα για τους οργανισμούς επιθεώρησης και ελέγχου πλοίων (ΕΕ L 131 της 28.5.2009, σ. 11).